Vier sterf in Noordwes-ongelukDie ongeluk op die N12 (22 April 2017) Foto: ER24 Vier persone is Saterdagaand dood en ses beseer tydens ŉ ongeluk op die N12 tussen Klerksdorp en Potchefstroom. Volgens Russel Meiring, woordvoerder van ER24, het gesê twee ligte motors was in die ongeluk betrokke. “Die liggame van drie volwassenes en ŉ jong kind is in een van die motors aangetref,” het hy gesê. “Al vier persone het noodlottige beserings opgedoen en is op die toneel dood verklaar.” Ses ander persone is op die toneel gevind. Hulle het geringe tot matige beserings opgedoen. “Die pasiënte is op die toneel ondersoek en na nabygeleë hospitale geneem vir verdere behandeling.” Die oorsaak van die ongeluk is nog nie bekend nie. Plaaslike owerhede stel ondersoek in.